**ТӨРИЙН АЛБАНЫ ТУХАЙ ХУУЛЬД**

**НЭМЭЛТ ОРУУЛАХ ТУХАЙ ХУУЛИЙН**

**ТӨСЛИЙН ҮР НӨЛӨӨГ**

**ҮНЭЛСЭН ТАЙЛАН**

**Улаанбаатар хот**

**2022 он**

**ТӨРӨӨС ОЛГОХ НЭМЭГДЛИЙН ХЭМЖЭЭ**

**ТӨРИЙН АЛБАНЫ ТУХАЙ ХУУЛЬД**

**НЭМЭЛТ ОРУУЛАХ ТУХАЙ ХУУЛИЙН ТӨСЛИЙН**

**ҮР НӨЛӨӨГ ҮНЭЛСЭН ТАЙЛАН**

**Гарчиг**

**НЭГ.** Ерөнхий зүйл

**ХОЁР.** Хуулийн төслийн үр нөлөөг үнэлэх шалгуур үзүүлэлтийг сонгосон байдал

**ГУРАВ.** Хуулийн төслөөс үр нөлөөг үнэлэх хэсгийг тогтоосон байдал

**ДӨРӨВ.** Урьдчилан сонгосон шалгуур үзүүлэлтэд тохирох шалгах хэрэгслийн дагуу тогтоолын төслийн үр нөлөөг үнэлсэн байдал

4.1. “Зорилгод хүрэх байдал” шалгуур үзүүлэлтийн хүрээнд хийсэн үнэлгээ

4.2. “Ойлгомжтой байдлыг судлах” шалгуур үзүүлэлтийн хүрээнд хийсэн үнэлгээ

4.3. “Хүлээн зөвшөөрөгдөх байдал” шалгуур үзүүлэлтийн хүрээнд хийсэн үнэлгээ

4.4. “Зардал тооцох” шалгуур үзүүлэлтийн хүрээнд хийсэн үнэлгээ

4.5. “Харилцан уялдааг шалгах” шалгуур үзүүлэлтийн хүрээнд хийсэн үнэлгээ

**ТАВ.** Үр дүнг үнэлж, зөвлөмж өгсөн байдал

 5.1. Баримтжуулалт

5.2. Дүгнэлт

5.3. Зөвлөмж

**НЭГ. ЕРӨНХИЙ ЗҮЙЛ**

Хууль тогтоомжийн тухай хуулийн /цаашид “ХТТХ” гэх/ 12.1.2 дахь хэсэгт заасан аргачлалын дагуу Төрийн албаны тухай хуульд нэмэлт оруулах тухай хуулийн төслийн хэрэгцээ, шаардлагыг тандан судалсны үндсэн дээр “Хууль тогтоомжийн төсөл боловсруулах” хувилбарыг сонгон авч, тогтоолын төслийн үзэл баримтлалыг боловсруулан баталсан.

Хуулийн төслийг батлагдсан үзэл баримтлалд нийцүүлэн боловсруулсан бөгөөд тус тогтоолын төсөл батлагдан хэрэгжсэнээр хүний эрх, нийгэм, эдийн засаг, байгаль орчинд ямар үр дагавар, үр нөлөө үзүүлэхийг тооцох, давхардал, хийдэл, зөрчлийг арилгах, харилцан уялдааг тогтоох, тогтоолын төслийг ойлгомжтой, хүлээн зөвшөөрөгдөх, практикт хэрэгжих боломжтой байдлаар боловсруулахад зөвлөмж өгөх зорилгоор Хууль тогтоомжийн тухай хуулийн 12.1.3 дахь хэсэгт заасан аргачлалын дагуу тогтоолын төслийн үр нөлөөг үнэллээ.

“Төрийн албаны тухай хуульд нэмэлт оруулах тухай” хуулийн төслийг дараах үе шаттайгаар хийлээ.

1. Хуулийн төслийн үр нөлөөг үнэлэх шалгуур үзүүлэлтийг сонгох;
2. Хуулийн төслөөс үр нөлөөг үнэлэх хэсгээ тогтоох;
3. Шалгуур үзүүлэлтэд тохирох шалгах хэрэгслийн дагуу хуулийн төслийн үр нөлөөг үнэлэх;
4. Үр дүнг үнэлж, зөвлөмж өгөх.

**ХОЁР. ХУУЛИЙН ТӨСЛИЙН ҮР НӨЛӨӨГ ҮНЭЛЭХ ШАЛГУУР**

**ҮЗҮҮЛЭЛТИЙГ СОНГОСОН БАЙДАЛ**

Хуулийн төслийн үр нөлөөг үнэлэх шалгуур үзүүлэлтийг сонгохдоо тогтоолын төслийн зорилго, хамрах хүрээ, зохицуулах асуудалтай уялдуулан доорх 5 шалгуур үзүүлэлтийг сонголоо. Үүнд:

1. Зорилгод хүрэх байдал;
2. Ойлгомжтой байдал;
3. Хүлээн зөвшөөрөгдөх байдал;
4. Зардал тооцох;
5. Харилцан уялдаа.

 **“Зорилгод хүрэх байдал”:** Хуулийн төсөлд туссан зүйлүүд тулгамдаж буй асуудлуудыг шийдвэрлэж чадах эсэх;тогтоолын төсөл боловсруулах үндэслэл, шаардлагад нийцсэн эсэх; хуулийн төслөөр тавьсан зорилгод хүрч чадах эсэхийг тооцох зорилгоор тус шалгуур үзүүлэлтийг сонгосон.

**“Ойлгомжтой байдал”:** Хуулийг хэрэглэх, хэрэгжүүлэх субьектүүдийн /аймгийн төвөөс бусад сумын Засаг даргын тамгын газарт тасралтгүй ажиллаж байгаа төрийн захиргааны албан хаагчид, Монгол Улсын Засгийн газар, сумдын Засаг даргын тамгын газар/ хувьд ойлгомжтой байгаа эсэх; хуулийн төсөл нь бүтэц, хэлбэрийн хувьд логик дараалалтай эсэх; агуулга, хэл зүй, найруулгын хувьд тодорхой, ойлгомжтой эсэхийг тогтоох зорилгоор энэ шалгуур үзүүлэлтийг сонголоо.

**“Хүлээн зөвшөөрөгдөх байдал”:** Хуулийн үр дагаварт шууд хамаарах субъектүүд /аймгийн төвөөс бусад сумын Засаг даргын тамгын газарт тасралтгүй ажиллаж байгаа төрийн захиргааны албан хаагчид, Монгол Улсын Засгийн газар, сумдын Засаг даргын тамгын газар/ хуулийн төслийг хүлээн зөвшөөрч хэрэгжүүлэх эсэхийг үнэлэх зорилгоор тус шалгуур үзүүлэлтийг сонгосон.

 **“Зардал тооцох”:** Хуулийг хэрэгжүүлэхтэй холбоотойгоор төрийн байгууллага, иргэн, хуулийн этгээдэд нэмэлт зардал гарах эсэхийг үнэлэх зорилгоор тус шалгуур үзүүлэлтийг сонголоо.

**“Харилцан уялдаа”:** Хуулийн төслийн зүйлүүд бусад хүчин төгөлдөр үйлчилж байгаа хууль тогтоомжтой нийцэж байгаа, эсхүл зөрчилдөж байгаа эсэхэд үнэлгээ хийх шаардлагатай гэж үзэж тус шалгуур үзүүлэлтийг сонгосон.

**ГУРАВ. ХУУЛИЙН ТӨСЛӨӨС ҮР НӨЛӨӨГ**

**ҮНЭЛЭХ ХЭСГИЙГ ТОГТООСОН БАЙДАЛ**

Сонгосон шалгуур үзүүлэлтийн дагуу үр нөлөөг үнэлэхэд хамруулах хэсэг, түүнийг шалгах хэрэгслийг дараахь байдлаар тогтоолоо.

 *Хүснэгт 1*

|  |  |  |  |
| --- | --- | --- | --- |
| **Д/д** | **Шалгуур үзүүлэлт** | **Үр нөлөөг үнэлэх хэсэг** | **Шалгах хэрэгсэл** |
| 1 | Зорилгод хүрэх байдал | Хуулийн төслийн 1, 2 дугаар зүйл. | Хуулийн төслийн 2 зүйл нь тавьсан зорилгод хүрэх боломжтой байдлаар томъёологдож чадсан эсэх, тогтоолын төслийг боловсруулах болсон үндэслэл, шаардлагад нийцэж байгаа эсэхийг шалгах.  |
| 2 | Ойлгомжтой байдал | Хуулийн төслийг бүхэлд нь хамруулах. | Хууль тогтоомжийн тухай хуулийн 12.1.1 дэх хэсэгт заасан аргачлалын 5 дугаар бүлэгт нийцсэн эсэхийг шалгах.  |
| 3 | Хүлээн зөвшөөрөгдөх байдал | Хуулийн төслийг бүхэлд нь хамруулах. | Хуулийг хэрэгжүүлэх байгууллага /Монгол Улсын Засгийн газар, сумдын Засаг даргын тамгын газар/ хүлээн зөвшөөрч хэрэгжүүлэх боломжтой эсэхийг шалгах.  |
| 4 | Зардал тооцох | Хуулийн төслийн 1 дүгээр зүйл. | Хуулийн төсөл батлагдан хэрэгжсэнээр улсын төсвөөс нэмэлт хөрөнгө шаардах эсэх; иргэн, хуулийн этгээд нэмэлт зардал гарах эсэхийг шалгах.  |
| 5 | Харилцан уялдаа | Хуулийн төслийг бүхэлд нь хамруулах. |  “Хууль тогтоомжийн төслийн үр нөлөөг үнэлэх аргачлал”-ын 4.10-д заасан шаардлага, шалгуурыг хангасан эсэхийг шалгах.  |

**ДӨРӨВ. УРЬДЧИЛАН СОНГОСОН ШАЛГУУР**

**ҮЗҮҮЛЭЛТЭД ТОХИРОХ ШАЛГАХ ХЭРЭГСЛИЙН**

**ДАГУУ ТОГТООЛЫН ТӨСЛИЙН ҮР НӨЛӨӨГ ҮНЭЛСЭН БАЙДАЛ**

Энэ тайлангийн 3 дугаар бүлэгт сонгосон хэсгүүдэд дээрх шалгуур үзүүлэлтүүдийн хүрээнд дараах байдлаар үнэлгээ хийлээ.

**4.1. “Зорилгод хүрэх байдал” шалгуур үзүүлэлтийн хүрээнд хийсэн үнэлгээ:**

Төрийн албаны тухай хуулийн 57 дугаар зүйлээр төрийн албан хаагчийн цалин хөлстэй холбоотой харилцааг зохицуулсан бөгөөд 57.2.2-т төрийн захиргааны албан хаагчийн цалин хөлс нь албан тушаалын цалин, төрийн алба хаасан хугацааны, цолны, зэрэг дэвийн, докторын зэргийн нэмэгдэл, нэмэгдэл хөлснөөс бүрдэнэ гэж заасан байдаг.

Сумын Засаг даргын тамгын газарт ажиллаж байгаа төрийн захиргааны албан хаагчид дунджаар 690.0 мянга орчим төгрөгийн үндсэн цалин, ажилласан жилээс хамаарч дунджаар үндсэн цалингийн 35 орчим хувьтай тэнцэх хэмжээний нэмэгдэл авдаг бол шинээр ажилд орж байгаа албан хаагч 615.0 төгрөгийн үндсэн цалинтай байх бөгөөд ямар нэгэн нэмэгдэл авах боломжгүй байдаг.

Их дээд сургууль төгсөөд сумын төвийн цэцэрлэг, ерөнхий боловсролын сургуульд ажиллаж байгаа багшийн үндсэн цалин 850.0 – 950.0 мянга төгрөг, эмнэлэгт эмчээр ажиллаж байгаа эмчийн үндсэн цалин 850.0 – 950.0 ажиллаж байгаа албан хаагч 840.0 – 940.0 мянга төгрөг байна.

Түүнчлэн аймгийн төвөөс бусад сум, тосгон, багт ажиллаж нийгмийн суурь үйлчилгээг иргэдэд хүргэж байгаа боловсролын салбарын багш, эрүүл мэндийн салбарын эмч, сувилагч, эрүүл мэндийн ажилтан болон төрийн тусгай албаны цагдаа, онцгой байдлын байгууллагын алба хаагч, шүүхийн шийдвэр гүйцэтгэх байгууллагын алба хаагч, цэргийн офицер, ахлагчид 5 жил тутам (тасралтгүй ажилласан)-д нэг удаа мөнгөн урамшууллыг салбар тус бүрийн хуулиар зохицуулан олгож байна.

Гэвч аймгийн төвөөс бусад сумын төвд ажиллаж байгаа төрийн захиргааны албан хаагчид дээр дурдсан мөнгөн урамшуулал олгох хууль эрх зүйн зохицуулалт байхгүй тул тус албан хаагчдын нийгмийн баталгаа дордох нөхцөл үүсээд байна.

 Аймгийн төвөөс бусад суманд ажиллаж байгаа төрийн захиргааны албан хаагчид тасралтгүй, тогтвор суурьшилтай ажилласны урамшуулал олгох хууль, эрх зүйн орчин зохицуулалт байхгүйн улмаас сумын төрийн захиргааны байгууллагууд хүний нөөцийн дутагдалд орох, албан хаагчид тогтвор суурьшилтай ажиллахгүй байх нөхцөл үүсэх, сумд ажиллах албан хаагчдын тоо жил бүр буурч байна.

Иймд аймгийн төвөөс бусад сумын Засаг даргын тамгын газарт тасралтгүй ажиллаж байгаа төрийн захиргааны албан хаагчид таван жил тутамд нэг удаа зургаан сарын үндсэн цалинтай нь тэнцэх хэмжээний мөнгөн урамшуулал олгох хууль эрх зүйн орчныг бүрдүүлэх шаардлагатай байна.

***Зорилт 1*:** *Аймгийн төвөөс бусад сумын Засаг даргын тамгын газарт тасралтгүй ажиллаж байгаа төрийн захиргааны албан хаагчид таван жил тутамд нэг удаа зургаан сарын үндсэн цалинтай нь тэнцэх хэмжээний мөнгөн урамшуулал олгох.*

|  |
| --- |
| **Төрийн албаны тухай хуульд нэмэлт оруулах тухай хуулийн төслийн 1 дүгээр зүйлд** |
| Төрийн албаны тухай хуулийн 51 дүгээр зүйлд “51.3.Аймгийн төвөөс бусад сумын Засаг даргын тамгын газарт тасралтгүй ажиллаж байгаа төрийн захиргааны албан хаагчид таван жил тутамд нэг удаа зургаан сарын үндсэн цалинтай нь тэнцэх хэмжээний мөнгөн урамшууллыг тухайн байгууллагаас нь олгоно.” гэсэн хэсэг нэмсүгэй.  |
| ***Зорилгод хүрч байгаа эсэх талаар:****“Төрийн албаны тухай хуульд нэмэлт оруулах тухай” хуулийн төсөл Зорилт 1-ийг бүрэн хангаж байна.*  |

***Зорилт 2*:** *Аймгийн төвөөс бусад сумын Засаг даргын тамгын газарт тасралтгүй ажиллаж байгаа төрийн захиргааны албан хаагчид таван жил тутамд нэг удаа зургаан сарын үндсэн цалинтай нь тэнцэх хэмжээний мөнгөн урамшуулал олгох нөхцөл, журмыг Засгийн газар тогтоох.*

|  |
| --- |
| **Төрийн албаны тухай хуульд нэмэлт оруулах тухай хуулийн төслийн 2 дугаар зүйлд** |
| Төрийн албаны тухай хуулийн 51 дүгээр зүйлд “51.4.Энэ хуулийн 51.3-д заасан мөнгөн урамшууллыг олгох нөхцөл, журмыг Засгийн газар тогтооно.” гэсэн хэсэг нэмсүгэй. |
| ***Зорилгод хүрч байгаа эсэх талаар:****“Төрийн албаны тухай хуульд нэмэлт оруулах тухай” хуулийн төсөл Зорилт 2-ыг бүрэн хангаж байна.*  |

**4.2. “Ойлгомжтой байдлыг судлах” шалгуур үзүүлэлтийн хүрээнд хийсэн үнэлгээ:**

Хууль тогтоомжийн тухай хуулийн 12.1.1 дэх хэсэгт заасан “Хууль тогтоомжийн төсөл боловсруулах аргачлал”-ын Тавдугаар бүлэг “Хуулийн төсөл боловсруулах”-т заасан шаардлагыг дараах байдлаар хангаж байна.

*Хүснэгт 4*

|  |
| --- |
| **Хуулийн төсөлд тавигдах шаардлага** |
| 1 | Үндсэн хууль, бусад хууль болон Монгол Улсын олон улсын гэрээний заалттай нийцсэн байх; | Уг шаардлагыг хангасан. |
| 2 | Хууль, тогтоолын заалтыг давтахгүй байх; | Уг шаардлагыг хангасан. |
| 3 | Хоёрдмол утга агуулаагүй, ойлгомжтой байх; | Уг шаардлагыг хангасан. |
| 4 | Хариуцлагын хэм хэмжээг заахгүй байх.  | Уг шаардлагыг хангасан. |
| **Хуулийн төслийн бүтцэд тавигдах шаардлага** |
| 5 | Хуулийн төслийн гарчиг; | *“ТӨРИЙН АЛБАНЫ ТУХАЙ ХУУЛЬД НЭМЭЛТ ОРУУЛАХ ТУХАЙ*” |
| 6 | Шаардлагатай тохиолдолд тэмдэглэх хэсэг; | *-* |
| 7 | Тогтоох хэсэг;  | ***1 дүгээр зүйл.*** *Төрийн албаны тухай хуулийн 51 дүгээр зүйлд доор дурдсан агуулгатай 51.3, 51.4 дэх хэсэг нэмсүгэй:* *“51.3.Аймгийн төвөөс бусад сумын Засаг даргын тамгын газарт тасралтгүй ажиллаж байгаа төрийн захиргааны албан хаагчид таван жил тутамд нэг удаа зургаан сарын үндсэн цалинтай нь тэнцэх хэмжээний мөнгөн урамшууллыг тухайн байгууллагаас нь олгоно.**51.4.Энэ хуулийн 51.3-д заасан мөнгөн урамшууллыг олгох нөхцөл, журмыг Засгийн газар тогтооно.”*  |
| 8 | Шаардлагатай тохиолдолд урьд гарсан шийдвэрийг хүчингүй болсонд тооцох тухай хэсэг; | *-* |
| 9 | Шаардлагатай бол тогтоол хүчин төгөлдөр болох хугацаа.  | ***2 дугаар зүйл.*** *Энэ хуулийг 2023 оны 01 дүгээр сарын 01-ний өдрөөс эхлэн дагаж мөрдөнө.*  |

**4.3. “Хүлээн зөвшөөрөгдөх байдал” шалгуур үзүүлэлтийн хүрээнд хийсэн үнэлгээ:**

Хуулийн төслийг хэрэгжүүлэх субъект Монгол Улсын Засгийн газар, сумдын Засаг даргын тамгын газар болон аймгийн төвөөс бусад сумын Засаг даргын тамгын газарт тасралтгүй ажиллаж байгаа төрийн захиргааны албан хаагчид юм.

Хуулийн төсөлд аймгийн төвөөс бусад сумын Засаг даргын тамгын газарт тасралтгүй ажиллаж байгаа төрийн захиргааны албан хаагчид таван жил тутамд нэг удаа зургаан сарын үндсэн цалинтай нь тэнцэх хэмжээний мөнгөн урамшууллыг олгож тэдгээрийн нийгмийн баталгааг дээшлүүлэх асуудлыг тусгасан тул холбогдох байгууллагууд болон албан хаагчид тус хуулийн төслийг хүлээн зөвшөөрнө.

**4.4. “Зардлыг тооцох” шалгуур үзүүлэлтийн хүрээнд хийсэн үнэлгээ:**

Төрийн албаны тухай хуульд нэмэлт оруулах хуулийн төсөл батлагдан хэрэгжсэнээр улсын төсвөөс 2023 онд 5.0 тэрбум төгрөг, 2024 онд 1.0 тэрбум төгрөг, 2025 онд 1.0 тэрбум төгрөг, 2026 онд 1.0 тэрбум төгрөг, 2027 онд 1.0 тэрбум 200 сая төгрөг зарцуулагдахаар байна. Аж ахуйн нэгж байгууллага, хуулийн этгээдэд ямар нэгэн нэмэлт хөрөнгийн дарамт үүсгэхгүй болно.

Харин аймгийн төвөөс бусад сумын Засаг даргын тамгын газарт тасралтгүй ажиллаж байгаа төрийн захиргааны албан хаагчдын санхүү байдалд эерэг нөлөөтэй байна.

**4.5. “Харилцан уялдааг шалгах” шалгуур үзүүлэлтийн хүрээнд хийсэн үнэлгээ:**

Хууль тогтоомжийн төслийн үр нөлөө үнэлэх аргачлалд заасан дараахь стандарт асуултад хариулах замаар тогтоолын төслийн уялдаа холбоог бүхэлд нь шалгахыг зорилоо.

Ингэхдээ Монгол Улсын Үндсэн хууль, Төрийн албаны тухай хууль болон бусад холбогдох хуульд нийцсэн эсэхийг шалгалаа.

Хууль тогтоомжийн төслийн үр нөлөөг үнэлэх аргачлалын 4.10-т заасан шаардлага, шалгуурын дагуу үнэллээ:

**Асуулт 1:** Хуулийн төсөлд тодорхойлсон нэр томьёо тухайн хуулийн төслийн болон бусад хууль тогтоомжийн нэр томьёотой нийцэж байгаа эсэх?

Хариулт: Тийм

Дүн шинжилгээ: Хуулийн төсөлд тусгагдсан нэр томьёо нь Монгол Улсын Үндсэн хууль болон Төрийн албаны тухай хуулийн нэр томьёотой нийцэж байна.

**Асуулт 2:** Хуулийн төслийн зүйл, заалт тухайн хуулийн төсөл болон бусад хууль тогтоомжийн зүйл, заалттай нийцэж байгаа эсэх?

Хариулт: Тийм

Дүн шинжилгээ: Хуулийн төсөл 3 зүйлтэй бөгөөд өөр хоорондоо зөрчилгүй байгаа бөгөөд Монгол Улсын Үндсэн хууль, Төрийн албаны тухай хууль болон бусад холбогдох хууль тогтоомжийн зүйл, заалттай зөрчилдөөгүй байна.

**Асуулт 3:** Хуулийн төслийн зүйл, заалт тухайн хуулийн төслийн болон бусад хууль тогтоомжийн заалттай давхардсан эсэх?

Хариулт: Үгүй.

Дүн шинжилгээ: Хуулийн төслийн зүйлүүд өөр хоорондоо давхардаагүй байгаа бөгөөд Монгол Улсын Үндсэн хууль, Төрийн албаны тухай хууль болон бусад холбогдох хууль тогтоомжийн зүйл, заалттай давхардаагүй.

**Асуулт 4:** Хуулийн төсөлд шаардлагатай зохицуулалтыг орхигдуулсан эсэх?

Хариулт: Үгүй.

Дүн шинжилгээ: Хуулийн төслөөр зохицуулах шаардлагатай бүх харилцааг зохицуулж чадсан байна.

**Асуулт 5:** Татварын хуулиас бусад тогтоолын төсөлд албан татвар, төлбөр, хураамж тогтоосон эсэх?

Хариулт: Үгүй

**Асуулт 6:** Монгол Улсын Үндсэн хууль болон Монгол Улсын олон улсын гэрээнд заасан хүний эрхийг хязгаарласан зохицуулалт тусгасан эсэх?

Хариулт: Үгүй.

Дүн шинжилгээ: Хуулийн төсөлд аймгийн төвөөс бусад сумын Засаг даргын тамгын газарт тасралтгүй ажиллаж байгаа төрийн захиргааны албан хаагчдыг хамруулсан.

**Асуулт 7:** Хуулийн төслийн зүйл, заалт жендэрийн эрх тэгш байдлыг хангасан эсэх?

Хариулт: Тийм

Дүн шинжилгээ: Хуулийн төсөлд аймгийн төвөөс бусад сумын Засаг даргын тамгын газарт тасралтгүй ажиллаж байгаа төрийн захиргааны албан хаагчдыг үндэс, угсаа, арьсны өнгө, нас, **хүйс**, эрүүл мэндийн байдал, гадаад төрх, хөгжлийн бэрхшээл, нийгмийн гарал, нийгмийн болон гэрлэлтийн байдал, хөрөнгө чинээ, шашин шүтлэг, үзэл бодол, улс төрийн үзэл бодлоор ялгаварлаагүй болно.

**Асуулт 8:** Хуулийн төсөлд шударга бус өрсөлдөөнийг бий болгоход чиглэсэн заалт тусгагдсан эсэх?

Хариулт: Үгүй.

**Асуулт 9:** Хуулийн төсөлд авлига, хүнд суртлыг бий болгоход чиглэсэн заалт тусгагдсан эсэх?

Хариулт: Үгүй.

**ТАВ. ҮР ДҮНГ ҮНЭЛЖ, ЗӨВЛӨМЖ ӨГСӨН БАЙДАЛ**

 **5.1. Баримтжуулалт**

Хуулийн төслийн үр нөлөөг үнэлэхэд дараах баримт бичиг, мэдээлэл, тоо баримтыг ашиглалаа.

1. Монгол Улсын Үндсэн хууль, Төрийн албаны тухай хууль болон бусад холбогдох хуулиуд;
2. Хууль тогтоомжийн тухай хуулийн 12.1.2-т заасан аргачлалын дагуу хийсэн хууль тогтоомжийн хэрэгцээ, шаардлагыг урьдчилан тандан судалсан судалгааны тайлан;
3. Зардлын тооцооны судалгаа;
4. Улсын Их Хурлын гишүүн С.Чинзоригийн баталсан хуулийн төслийн үзэл баримтлал;
5. Батлагдсан үзэл баримтлалд нийцүүлэн боловсруулсан хуулийн төсөл, танилцуулга.

 **5.2. Дүгнэлт**

Хуулийн төслийн зохицуулалт нь хуулийн төслийг боловсруулах болсон хэрэгцээ шаардлага, үндэслэлд нийцэж байгаа бөгөөд Хууль тогтоомжийн тухай хуулийн 12.1.1 дэх хэсэгт заасан “Хууль тогтоомжийн төсөл боловсруулах аргачлал”-ын Тавдугаар бүлэг “Төрийн албаны тухай хуульд нэмэлт оруулах тухай хуулийн төсөл боловсруулах”-т заасан шаардлагыг бүрэн хангаж байна гэж үзэж байна.

Харилцан уялдааг хангахшалгуур үзүүлэлтийн хүрээнд хуулийн төслийг Хууль тогтоомжийн төслийн үр нөлөөг үнэлэх аргачлалд заасан 16 асуултаас холбогдох 9 асуултыг сонгон хариулах байдлаар шалгахад “харилцан уялдаа”-г бүрэн хангаж байна.

 **5.3. Зөвлөмж**

 “Төрийн албаны тухай хуульд нэмэлт оруулах тухай” хуулийн төсөл батлагдсаны дараа Монгол Улсын Засгийн газраас мөнгөн урамшууллыг олгох нөхцөл, журмын төслийг боловсруулан батлуулах шаардлагатай байна.